
PROIECT

CONSILIUL SUPERIOR AL MAGISTRATURII
PLENUL
[bookmark: numar_hot]HOTĂRÂREA nr. ......
din ............. 2025
pentru modificarea și completarea Regulamentului de organizare şi funcţionare al Şcolii Naţionale de Grefieri, aprobat prin Hotărârea Plenului Consiliului Superior al Magistraturii nr. 183/2007, cu modificările și completările ulterioare

În temeiul dispoziţiilor art. 133 alin. (5) şi (7) din Constituţia României, republicată, ale art. 23 alin. (1) şi art. 39 alin. (1) din Legea nr. 305/2022 privind Consiliul Superior al Magistraturii,
Având în vedere dispoziţiile art. 11 și ale art. 17 din Legea nr. 567/2004 privind statutul personalului auxiliar de specialitate al instanţelor judecătoreşti și al parchetelor de pe lângă acestea și al personalului care funcţionează în cadrul Institutului Naţional de Expertize Criminalistice, cu modificările și completările ulterioare, cu ................ voturilor membrilor prezenți, 	

PLENUL
CONSILIULUI SUPERIOR AL MAGISTRATURII
HOTĂRĂŞTE
Art. I –  Regulamentul de organizare şi funcţionare al Şcolii Naţionale de Grefieri, aprobat prin Hotărârea Plenului Consiliului Superior al Magistraturii nr. 183/2007, publicată în Monitorul Oficial al României, Partea I, nr. 257 din 17 aprilie 2007, cu modificările și completările ulterioare, se modifică și se completează după cum urmează:
1. La articolul 3, după litera e) se introduce o nouă literă, litera e1), cu următorul cuprins:
	„e1) departamentul concursuri și examene;”
	
	2. La articolul 8 alineatul (1), litera e) se modifică și va avea următorul cuprins:
   	„e) propune Consiliului Superior al Magistraturii numirea în calitatea de personal de instruire și aprobă, la propunerea directorului Școlii, rețelele anuale/multianuale de formatori;”

3. La articolul 8 alineatul (1), după litera k) se introduc două noi litere, literele l) și m), cu următorul cuprins:
  	„l) aprobă raportul anual de activitate al Școlii;
m) emite, la solicitarea directorului, puncte de vedere cu privire la orice alte probleme generale de conducere a Școlii.”

4. La articolul 12, alineatul (8) se modifică și va avea următorul cuprins:
	„(8) Directorul Şcolii Naţionale de Grefieri şi adjuncţii acestuia pot fi revocaţi din funcţie de Consiliul Superior al Magistraturii, în conformitate cu dispoziţiile art. 169 și art. 170 din Legea nr. 303/2022 privind statutul judecătorilor şi procurorilor, cu modificările și completările ulterioare, care se aplică în mod corespunzător.”

5. La articolul 13 alineatul (1), după litera e) se introduce o nouă literă, litera e1), cu următorul cuprins:
„e1) propune consiliului de conducere spre aprobare rețelele anuale/multianuale de formatori;”

6. La articolul 13 alineatul (1), după litera g) se introduce o nouă literă, litera g1), cu următorul cuprins:
„g1) coordonează activitatea departamentului concursuri și examene;”

7. La articolul 13, după alineatul (2) se introduce un nou alineat, alineatul (3), cu următorul cuprins:
„(3) Directorul Școlii poate delega unele dintre atribuţiile şi responsabilităţile care îi revin directorilor adjuncţi sau altor persoane împuternicite în scris, în acest scop. Persoanele astfel împuternicite vor acţiona exclusiv în limita puterilor conferite de directorul Școlii.”

8. La articolul 17, litera a) se modifică și va avea următorul cuprins:
„a) colaborează cu departamentul concursuri și examene în vederea desfășurării concursului de admitere la Școală, sub coordonarea Consiliului Superior al Magistraturii, precum și a desfășurării examenului de absolvire;”

9. La articolul 38 alineatul (1), literele b) și l) se modifică și vor avea următorul cuprins:
	„b) colaborează cu departamentul concursuri și examene pentru buna organizare și desfășurare a concursului de admitere la Școală, sub coordonarea Consiliului Superior al Magistraturii;
	...............................................................................................................................................
l) colaborează cu departamentul concursuri și examene pentru buna organizare și desfășurare a examenului de absolvire a Şcolii;”

10. După capitolul VII se introduce un nou capitol, capitolul VII1, cu următorul cuprins:

„Cap. VII1
Departamentul concursuri și examene

Art. 591 – (1) Departamentul concursuri și examene realizează, sub coordonarea directorului, activitățile necesare organizării și desfășurării concursurilor, examenelor și altor proceduri de recrutare date în competența exclusivă sau partajată a Școlii, precum și activitățile necesare elaborării și implementării de politici publice în domeniul recrutării personalului auxiliar din instanțe și parchete.
(2) În activitatea sa departamentul concursuri și examene este sprijinit și de celelalte departamente ale Școlii.
(3) Departamentul concursuri și examene participă la crearea, utilizarea și administrarea aplicațiilor informatice care facilitează evidența digitalizată a procedurilor în care este implicat.
Art. 592 – (1) Departamentul concursuri și examene are, în principal, următoarele atribuții:
a) face propuneri cu privire la cifra de școlarizare, la datele sau perioadele de concurs ori examen, la calendarele de concurs sau examen, la locul de desfășurare a probelor, precum și la cuantumul taxelor de concurs, după caz;
b) centralizează și sintetizează propunerile de tematici și bibliografii pentru concursuri ori examene, realizând și consultările necesare elaborării acestora;
c) realizează publicitatea concursurilor sau examenelor și corespondența legată de acestea;
d) centralizează acordurile de participare în comisii de concurs și examene și alcătuiește propunerile de comisii, inclusiv în ceea ce privește asigurarea supravegherii în timpul desfășurării probelor;
e) creează și administrează baze de date referitoare la concursuri și examene, utilizând aplicații informatice în acest sens;
f) face propuneri motivate privind necesarul de achiziții în vederea desfășurării concursurilor și examenelor;
g) ține evidența activității membrilor comisiilor de concurs sau examen, în vederea plății;
h) primește și administrează dosarele candidaților, realizează verificările privind admisibilitatea candidaturilor, precum și cele necesare pentru aprecierea asupra condiţiei bunei reputații, dacă este cazul;
i) realizează și comunică programarea candidaților pentru susținerea probelor, inclusiv cu asigurarea anonimatului, dacă este cazul;
j) îndeplinește, în colaborare cu serviciul resurse umane și suport integrat, activitățile referitoare la procedurile privind selectarea şi recrutarea funcționarilor publici și personalului contractual, precum şi la procedurile specifice altor tipuri de concursuri și examene;
k) sprijină departamentul de formare a formatorilor în procedurile de selecție a personalului de instruire;
l) evaluează modul în care se desfășoară examenele și concursurile și redactează rapoarte cu privire la acestea;
m) formulează propuneri de modificare a regulamentelor de concurs sau examen;
n) asigură arhivarea documentelor primite sau elaborate în cadrul departamentului;
o) sprijină activitatea de răspunsuri la petiții și la cererile privind informațiile de interes public.
(2) Departamentul concursuri și examene îndeplinește orice alte atribuții prevăzute de lege, regulamente, încredinţate de Consiliul Superior al Magistraturii privind organizarea concursurilor şi examenelor sau încredințate de conducerea Școlii.
(3) Până la operaționalizare, atribuțiile departamentului concursuri și examene sunt îndeplinite de celelalte departamente ale Școlii, conform atribuțiilor acestora.”

11. La articolul 63 alineatul (1), litera j) se modifică și va avea următorul cuprins: 
„j) îndeplineşte, în colaborare cu departamentul concursuri și examene, atribuţiile referitoare la organizarea procedurilor privind selectarea şi recrutarea personalului contractual şi a funcţionarilor publici, precum şi a altor tipuri de concursuri și examene.”

12. Articolul 106 se modifică și va avea următorul cuprins:
„Art. 106 - Judecătorii şi procurorii detaşaţi pot fi sancţionaţi în temeiul Legii nr. 303/2022, cu modificările şi completările ulterioare.”

Art. II – Prezenta hotărâre se publică în Monitorul Oficial al României, Partea I.


Dată în Bucureşti, la data de ....... 2025


Judecător Elena COSTACHE
Preşedintele Consiliului Superior al Magistraturii

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

